Бөгөн Бөрйән районы үҙәге Иҫке Собханғолда Башҡорт википедияһы ирекмәндәре Көнһылыу Ҡотлобаева һәм Рәшиҙә Ғиззәтуллина «Таң» гәзите хәбәрселәре Дамир Байназаров менән Айнабат Аҡыеваны, китапханасы Әҡлимә Алтыншинаны Башҡорт википедияһына теркәне. Улар фотография тейәү һәм яңы мәҡәлә яҙыу, шулай уҡ тәржемә итеү буйынса тәүге һабаҡтар алды. 17 ноябрҙә теркәлеү үткән Айгөл Сафина беренсе эшен — райондың билдәле шәхесе, йырсы Ғилман Сәфәрғәлин тураһында мәҡәләһен яҙҙырып ҡуйҙы.